Kari

Ang **kari**  o **curry** ay pagkaing may sarsa na tinimplahan ng mga espesya, pangunahing nauugnay sa lutuing Timog Asyano. Sa timog Indiya, maaaring idagdag ang mga dahon mula sa *murraya koenigii* (*curry tree*).

May maraming uri ang kari. Nakadepende sa kultural na tradisyon ng rehiyon at mga personal na kagustuhan ang espesyang ginagamit sa bawat putahe sa tradisyonal na lutuin. May mga pangalan ang mga ganitong ulam na tumutukoy sa mga ginagamit na sangkap, espesya, at paraan ng pagluluto. Sa labas ng subkontinenteng Indiyano, ang kari ay ulam mula sa Timog-silangang Asya na gumagamit ng gata o minasang espesya, na sinasabayan ng kanin. Maaaring maglaman ang mga kari ng isda, karne, poltri, o lamang-dagat, mag-isa man o may kasabay na gulay. May mga pambehetaryano rin. Niluluto ang mga tuyong kari sa kaunting likido na pinapasingaw, na maiwanang nakabalot ang mga ibang sangkap sa tinimplang espesya. Naglalaman naman ang mga basang kari ng makabuluhang halaga ng sarsa na gawa sa sabaw, krema ng niyog o gata, kremang gatasin o yogurt, o pinurée na legumbre, dinurog at ginisang sibuyas, o pinurée na kamatis.

## Etimolohiya
Nagmula ang salitang *kari* sa wikang  '''' na nangangahulugang 'sarsa' o 'pampasarap sa kanin' na gumagamit ng dahon ng *murraya koenigii* (*curry tree*). Ginamit din ang salitang *kari* sa mga ibang wikang Drabida, samakatuwid nga, sa Malayalam, Kannada at Kodava na may kahulugang "anumang gulay (o karne), sariwa man o pinakuluan, kari". Inilarawan ang *kaṟi* sa isang Portuges na *cookbook* noong kalagitnaan ng ika-17 siglo ng mga miyembro ng Kagalanggalang na Kompanya sa Silangang Indiya, na nakikipagkalakalan sa mga negosyanteng Tamil sa Baybayin ng Coromandel ng timog-silangang Indiya, at nakilala bilang "timpla ng espesya na ... tinatawag na *kari podi* o pinulbos na kari".

Anyong Ingles naman ang salitang *curry* na unang lumitaw (sa anyong *currey*) sa aklat ni Hannah Glasse noong 1747, *The Art of Cookery Made Plain and Easy* (Ang Sining ng Pagluluto na Ginawang Simple at Madali).

## Galerya

Talaksan:Balti gosht.jpg|Isang *balti* (kawali) ng kinaring tupa
Talaksan:Chicken makhani.jpg|Minantikilyang manok na inihain sa isang Indiyanong restawran
Talaksan:Buttermilk curry in a vessel.jpg|Karing Buttermilk mula sa Kerala
Talaksan:Chicken Curry 1.JPG|Kinaring manok mula sa Pakistan
Talaksan:Homemade chicken tikka masala.jpg|Lutong-bahay na tikka masala na manok
Talaksan:Meen curry 2.JPG|Kinaring isda ng mga Indiyano
Talaksan:Karnatakadishes.jpg|Mga pagkain ng Karnataka
Talaksan:Korean curry rice.jpg|Kinaring kanin ng mga Koreano
Talaksan:Angamaly mango curry with mango.jpg|Kinaring Mangga mula sa Kerala
Talaksan:Nihari.JPG|Nihari at ensaladang nihari
Talaksan:Vindalho.jpg|Vindaloong Baboy sa isang restawran sa Goa
Talaksan:Red roast duck curry.jpg|Pulang kinaring pato na inihaw (mainit at maanghang) mula sa Taylandia
Talaksan:Rice and chenopodium album leaf curry with potatoes and onions40.JPG|Kanin at kinaring dahon ng *chenopodium album* na may kasamang sibuyas at patatas; isang karing behetaryano
Talaksan:Rogan josh02.jpg|Karing Rogan Josh
Talaksan:Kaeng kari kai.JPG|Karing dilaw
Talaksan:Kadhi Chawal from India.jpg|Kinaring yoghurt at *gram flour*
Talaksan:Chicken Curry in the Philippines.jpg|Manok na kari sa Pilipinas

## Mga sanggunian 
Kategorya:Lutuing Indones
Kategorya:Lutuing Hapones
Kategorya:Lutuing Koreano
Kategorya:Lutuing Taylandes
Kategorya:Lutuing Apgano
Kategorya:Lutuing Biyetnames
Kategorya:Lutuing Pakistani